Downloaded from YTS.MX
ORIGINALNI NETFLIXOV DOKUMENTARNI FILM
Official YIFY movies site: YTS.MX
USKORO!
Danas debitira nova i prva ženska grupa izdavačke kuće YG u sedam godina.
Ovo su BLACKPINK!
TRI GODINE POSLIJE
Molimo, pozdravite BLACKPINK!
Zdravo, mi smo BLACKPINK.
Slijedi najpopularnija ženska korejska grupa svih vremena.
…silno popularna K-pop grupa…
Senzacije K-popa - BLACKPINK!
Postale su najpopularnija ženska K-pop grupa u povijesti!
Ušle su u povijest
kao prva K-pop ženska grupa na festivalu Coachella!
Prvi put uživo na američkoj televiziji…
Ovo su BLACKPINK!
-BLACKPINK! -BLACKPINK!
Čestitamo, BLACKPINK.
Čestitke, BLACKPINK!
ZVJEZDANI KARAOKE
SEUL
POČETAK 2020.
Umirem od gladi!
-Da? -Da.
-Jesam li jela danas? -Nisi.
Imamo desert. Nekakav…
Kroasan s injeolmijem.
Ne volite injeolmi?
Jako je dobar!
Kaže Tajlanđanka!
Kad god snimamo novi album, uzbuđene smo. Kažemo…
„To! Napokon još jedan.“
Mislim da smo polovinu odradile.
Uvijek smo na pola. Kažemo: „Imamo pjesme.
Samo ih trebamo snimiti.“
Kad vidimo koliko ljudi voli našu glazbu,
to nas potiče da iskušavamo nešto novo i drukčije.
-Vrijeme je da malo pjevamo. -Jest.
Imamo toliko toga pokazati ljudima!
Nismo još radile nešto tipično za cure.
Uvježbavale smo i iskušavale mnogo različitih stvari
dok smo bile pripravnice.
Sad je samo pitanje koliko bismo toga mogle pokazati
kao BLACKPINK.
Pod „tipično za cure“ mislim da želim biti više…
Ovakva. „Bokić!“
Molim?
IZDAVAČKA KUĆA THE BLACK LABEL
Zašto sada toliko kasni? Možemo li to ublažiti?
Malo pomakni prema naprijed.
Ja sam producent i autor pjesama.
Napisao sam i producirao sve dosad objavljene pjesme.
Radimo već četiri godine.
Isprva je naš pristup bio…
PRODUCENT/AUTOR PJESAMA
…singl, hit, single, hit.
Sad smatramo da trebamo ispričati svoju osobnu priču.
Znam da su obožavatelji ljutiti. Žele još više.
Imamo puno materijala, ali…
Jako pazimo što objavljujemo.
Zdravo!
Oppa, nabacio si kožnu jaknu? Mrak!
Ne glumite da sam se posebno dotjerao.
Uvijek se ovako odijevam.
Trebala sam odspavati popodne.
Pljusnut ću te po ruci. Spava ti se?
Bolje je, zar ne?
Dakle…
Pripremam pjesmu Lady Gage i BLACKPINK.
Puno smo radile na tome prije nove godine.
Slavne su i silno uspješne.
Nitko od nas nije to očekivao.
Katkad se zabrinem zbog toga. Kako opravdati toliku popularnost?
„Sour Candy“.
Zarazna je.
Da ponovno snimimo dijelove „Crazy Over You“?
Svaka grupa ima različito kulturno podrijetlo,
koje ju određuje.
Ali BLACKPINK imaju jedinstvenu kombinaciju,
zbog koje se ističu.
Tko može rasturiti svoj dio u pjesmi?
Rosé, hoćeš li ti početi?
Rosé je Korejka koja je odrasla u Australiji.
Ostaje u studiju do šest ujutro.
Katkad se zapanjim. „Još si ovdje?“
Razvalila si!
Jisoo je Korejka koja je odrasla u Koreji.
Ona je unnie u grupi. Najstarija je.
Ima profesionalno zagonetno lice.
Poznajem Jisoo oko šest godina.
Vidio sam je kako plače…
jedanput.
Strašno je pametna.
Mnogi misle da je samo obrazovana, ali ona je snalažljiva.
Ovo me uplašilo!
Lisa je iz Tajlanda.
Uvijek se smireno smiješi,
kao da će sve biti dobro, sve je super.
Ali u nekim trenucima,
kad glazba počne, kad se treba iskazati,
ima krvnički, ubilački instinkt.
Jennie se rodila u Koreji, ali se odselila na Novi Zeland.
Potpuno jasno izražava svoje mišljenje i osjećaje.
Perfekcionistica je.
Sve su te različite kulture u istoj grupi.
One različito hodaju, govore i odijevaju se.
A savršeno se međusobno upotpunjavaju.
To je fascinantno.
Mi smo samo korejski glazbenici.
Ako Korejci objavljuju glazbu, to je K-pop? Ne kužim to.
To je korejski pop.
Jedina je razlika u jeziku.
Zašto ne rade to za svaku zemlju?
Što je K-pop?
K-pop.
K-pop sve više oduševljava Ameriku.
K-pop je novi svjetski kulturni fenomen.
Taj žanr postoji već barem dva desetljeća.
Ovo je tročlana grupa Seo Taiji and Boys.
Pozdravite ih.
Moćan ritam i vrhunski ples obilježja su glazbe Sea Taijija.
Dobro pjevaju, izgledaju kul i vješto plešu.
Stranci su neobično jako zainteresirani za korejsku pop-glazbu.
Velike glazbene agencije počele su osnivati te grupe
pjevača, repera i plesača.
Jedna je od najjačih kuća u toj industriji YG Entertainment.
…odgovorna za zarazni hit „Gangnam Style“.
U industriji se okreću milijarde dolara.
Pripremanje tih pjevača zasebna je industrija.
Pripravnici mogu doći već s 11 godina.
Rastu zajedno, vježbaju zajedno.
Usavršavaju svaki ton,
svladavaju svaki pokret.
Neki debitiraju nakon samo nekoliko mjeseci vježbanja.
Drugi se pripremaju do deset godina. Mnogi uopće i ne debitiraju.
Koliko ih moram odabrati?
Zabavno je pripremati se za novi album
jer nastojimo smisliti nešto novo.
Ali ovakve su probe
među našim najkreativnijim zadacima.
Izgledaš prirodno seksi!
-Zbilja! -To je jače od tebe.
Ako nešto obučemo, gledamo kako to odgovara cijeloj grupi.
Ali to ovisi, od slučaja do slučaja. Treba nam puno da se odlučimo.
Ne bi li trebalo biti malo uže? Što misliš?
Ova strana ide gore.
Dobro.
Lisa!
Lisa ima raznovrstan ukus.
-Može nositi što želi. -Sve joj pristaje.
Teško je definirati stil.
Mislim da se ne ograničavamo.
Ne kažemo: „Ovo je korejski,
ovo zapadnjački, ovo azijski.“
Mislim da moda nadilazi granice.
Što se manje ograničavaš, možeš biti kreativniji.
A kako na pozornici izvodimo ludu koreografiju,
sve mora biti dobro promišljeno.
Ništa nigdje ne smije stršati.
Da.
-Što je ovo? -Coachella.
Fulala sam ton na „eh“.
Eto zašto ne trebamo gledati snimke.
Kažemo: „Fulala si ton na 'eh',
a kad si plesala, trebala si učiniti ovo.
-A prebrzo si to učinila.“ -Fulala sam.
Nije bilo dobro.
Bile smo jako nervozne.
Da. To je zbilja stresno.
Ako nešto ne štima
ili nisam najbolja što mogu biti, bude stresno.
Za razliku od drugih nastupa, ovaj je bio stresniji.
Bile smo jako nervozne.
Prvi smo put nastupale u nepoznatoj nam Americi.
Sanjala sam o tome dok smo bile pripravnice.
Ovo smo željele.
-To je to. -To je to.
Uvijek izbjegavam intervjue u kojima me ispituju o meni
jer radije ne bih govorila o sebi, ali…
Jennien karakter?
Isprva mi je bilo teško upoznati je, ali kad smo se zbližile,
shvatila sam da je jako odana, draga i dobra prijateljica.
INSTRUKTORICA PILATESA
Viđam je svaki dan, navikla sam se na nju. Poput mlađe mi je sestre.
Kad je vidim na televiziji, pomislim: „A, Jennie je zvijezda!“
Ali uopće nije uobražena.
Sjajno ti ide.
Prijateljica mi je, jedna od rijetkih.
Polako.
Podići ćemo nogu i napraviti pozu arabeske.
Nakon turneja me uvijek sve boli.
Od svih članica grupe uvijek sam ja bolesna.
U neke se dane osjećaš presretno, kao i svi drugi ljudi.
A katkad si potištena.
Uživam u pjevanju, plesanju, repanju.
Ali uvijek moramo biti na pozornici, izgledati savršeno i izvoditi isto.
To je kao da svaki dan vježbate dva sata.
Nikad ne postane lako.
Zapravo je sve teže jer ste sve stariji.
Rodila sam se u Koreji.
Mama i ja bile smo same. Jedino sam dijete.
Živjela sam u Seulu do desete godine.
Mama i ja putovale smo u Australiju i na Novi Zeland.
Kad smo stigle na Novi Zeland,
bilo je vrlo lijepo i spokojno.
Pitala me: „Bi li voljela živjeti ovdje?“
Rekla sam: „Da, voljela bih.“
Od 10. do 15. godine bila sam sama na Novome Zelandu.
Nisam imala prilike provoditi puno vremena doma s mamom…
donedavno.
Boravila sam u jednoj obitelji. Jurila sam okolo, puno toga učila.
Razumijem engleski bolje nego u početku.
U početku su mi prijatelji puno pomagali
i pokazivali mi svoje bilješke. Sad se sama snalazim.
Ondje postoje školski predmeti u kojima izlaze,
idu kampirati, uče svirati, bave se umjetnošću ako žele.
Sve ovisi o tebi.
Iako imaš deset godina, moraš sam donositi odluke.
To mi je bilo vrlo važno u mladoj dobi.
Tako sam postala ovakva osoba.
Strašno sam sramežljiva.
Bila sam jedna od onih koji ne mogu ni naručiti nešto preko telefona.
Ubijalo me to.
Trebalo je vremena da doguram dovde.
S 15 g. trebala sam odlučiti hoću li se preseliti u Ameriku.
Otišla sam onamo, razgledala škole. Bila sam 80 % sigurna da ću otići.
Vratila sam se na Novi Zeland spakirati se.
I tada sam shvatila
da ne želim ići u Ameriku i opet se ondje sama školovati.
Htjela sam postati pjevačica. Ne znam odakle mi to.
Čim sam se vratila, otišla sam na audiciju. I, srećom, odmah sam upala.
Mislila sam: „Ovi su jako predani!
Znaju što rade! Moram ih sustići!“
Samo sam na to mislila.
JENNIE 2015. NAKON PET GODINA TRENIRANJA
Kako si zgodna!
To je bilo jako davno.
Pjevala sam mračne i odlučne pjesme.
Često se zapitam: „Što to sada radim?“
Ovo je nešto potpuno drukčije.
-Jessie! -Uvijek si tako kul!
Tužno je pomisliti da iz prve skupine ljudi koji su trenirali sa mnom
nitko sada nije sa mnom.
Čim je Lisa došla, pomislila sam:
„Oho, neki su stvoreni za ovo!“
Moja uloga… Ja sam reperica i vodeća plesačica.
Zdravo.
Ovo je slatko.
Volim vintage odjeću. Kamo god odem, u Ameriku ili bilo kamo,
tražim trgovine s vintage robom.
Voilà!
Ovo stoji 1,1 milijun wona.
-A ovo 320 000. -A ovo?
To stoji 750 000 wona.
Ovo stoji 1,1 milijun?
Da, jer je s početka 1990-ih.
Ovo je jako kul!
Smijem li kupiti ovo?
Mama upravlja mojim novcem.
Reći će mi: „Ne, Lisa! Prestani zasad kupovati.“
Uvijek to govori, ali ne slušam je baš.
Oprosti, mama.
1997.
Tada sam se rodila!
Rodila sam se u Tajlandu.
U pokrajini Buriram.
S tri godine preselila sam se u Bangkok.
Moja teta je imala glazbenu skupinu.
Imali su stalke s mikrofonima i igrala sam se njima.
Spustila bih mikrofon na svoju visinu.
Onda bih samo plesala i pjevala za sebe.
Tako je mama shvatila da volim plesati.
Prijavila me na tečaj dok sam išla u vrtić.
Tako je sve počelo.
Prijavljivala me na mnoga natjecanja…
plesna natjecanja i slično.
Koliko se već baviš break-danceom?
Dugo.
Sudjelovala sam u jednom natjecanju. Imala sam 12 ili 13 godina.
Neki me agent zamolio da pjevam i upitao me želim li biti pjevačica.
Tada sam shvatila da volim i pjevati i plesati.
U to je vrijeme YG održavao audiciju.
Pa sam odlučila.
„Dobro, svakako trebam pokušati.“
Je li ovo audicija?
Koliko slojeva nosiš? Zašto nosiš hlačice na hlače?
Što je ovo?
-Bože mili! -Ludnica!
-Izgledaš jako kul. -Trudim se tako izgledati!
Nakon audicije čekala sam poziv.
Čekala sam i čekala.
Čekala sam dva mjeseca!
I onda su me nazvali. Pitala sam se je li to moguće.
Bila sam mamina maza.
Kad sam morala otići u Koreju bez mame,
morala sam se sama brinuti za sebe.
Imala sam 14 godina.
Kakva klinka!
Nisam znala korejski.
Jedino sam znala reći „zdravo“ pa je to zaista bio novi početak.
LISA 2013. NAKON DVIJE GODINE TRENIRANJA
Srećom, ondje je bila Jennie.
Ona je jedina među pripravnicama znala engleski.
Razgovarale smo na engleskome.
Kad bi se nešto dogodilo, razgovarala bih s njom.
To je to. Tako!
Kako ti god odgovara.
Sama biraj kako ćeš pjevati jer sve pjevamo različito.
-Tako. -Dobro.
Kod nas je sjajno to
što svi žele najbolje grupi, kao cjelini.
-Tako je dobro, sviđa mi se. -U redu.
Otkad nastupamo kao grupa,
tražimo ravnotežu
koja svima odgovara.
Bar mislim.
Što ima?
Sjedni, Jisoo.
Što misliš?
Hoću li moći naučiti danas?
Bit će lijepo naučiti pravilno iscrtati obrve.
ŠMINKERICA
Pokaži mi. Slušat ću te.
Danas učim od tebe.
Ovako poučavaš ljude?
-Druge? Da. -Zbilja?
Postoje tečajevi za to?
Onda sam trebala odavno naučiti.
-Uče se šminkati kao BLACKPINK. -Kao BLACKPINK?
Kad sam bila mlađa,
rođaci su me izopćivali jer sam bila ružna.
Molim?
Nazivali su me majmunom.
U redu je. Sad si najljepša.
Odrasla sam u četvrti Sanbon u Gunpu, u pokrajini Gyeonggi.
Živjela sam s roditeljima,
sestrom, bratom, djedom i bakom.
Život mi je puno drukčiji
nego što sam očekivala.
Htjela sam biti književnica ili slikarica.
Iako nisam dobro slikala.
U 3. srednje ušla sam u kazališnu trupu.
Pokušala sam glumiti.
Govorili su da trebam ići na audicije
jer trebam steći to iskustvo.
Na prvu sam audiciju otišla u YG.
Nisam znala puno o YG-u
prije negoli sam prvi put otišla onamo.
Taj mi se svijet činio stranim.
Nisam mislila
da ću zbilja to raditi.
A sada? Jesam li izgubila dječje salo?
Tada si više nalikovala na dijete ovdje…
Morat ću jesti ramen prije spavanja.
Možda opet budeš ona stara. Ma ne, sada si zgodna!
Tada si bila vrlo nevina.
Ali i ti si drukčija nego tada.
Imaš svoj salon!
Tko ti je rekao da ga otvoriš?
Reci! Tko ti je rekao?
Ti.
To je bio moj veliki plan.
I još planiram velike stvari.
Mislim da rijetki zaista misle:
„Ovo moram raditi. To je moj put.“
Smatram ih sretnicima.
Mislim da ih nema puno.
Jako mi je teško zaspati.
Puno mi se misli roji glavom.
Pjevanje mi smanjuje stres
i sve mi ima smisla kad radim ovo.
Jako je teška pjesma.
Nisam mislila da ću je ikad svladati.
Katkad mi fale pripravnički dani.
Jer smo tada neprestano bile okružene glazbom.
Ali danas imamo puno posla pa moram naći vremena za ovo.
Zato to uvijek radim noću, kad bih trebala spavati.
Bog, cure i dečki.
Ja sam Roseanne.
Tek sam se probudila.
Ovo su vijesti u pidžami.
Rodila sam se na Novome Zelandu
i preselila se u Australiju s osam godina.
Vječno sam sjedila za klavirom.
Sjedila bih za klavirom i svirala si uspavanku.
Ali jako bi mi se spavalo i zaspala bih.
I naslonila bih bradu na koljeno.
Nedjeljom sam išla u crkvu s prijateljima Korejcima.
A u školi sam bila obično australsko dijete.
Čestitam, Rosé.
Uživala sam u tome što imam dva života.
Kao Hannah Montana.
Smiješno.
Tata je vidio na vijestima da YG dolazi u Australiju.
Pitao je želim li ići na audiciju.
Bila sam u šoku.
Pitala sam ga: „Volim li glazbu? Volim li?“
Rekao je: „Da, naravno.
Morat ćeš nešto poduzeti u vezi s time.
Inače ćeš imati 25 godina i žalit ćeš što nisi ništa pokušala.“
Imala sam 16 g.
Otišla sam na audiciju i nazvali su me.
Rekli su: „Možeš li doći u Koreju u roku od dva mjeseca?“
I život mi se promijenio.
Prekinula sam školovanje.
Prekinula sam školovanje u Australiji.
Nisam mislila da ću živjeti daleko od obitelji.
Nisam nikad spavala negdje drugdje više od dva tjedna.
Bilo je zbilja… Rasplakat ću se!
Rasplakat ću se.
Da.
Prve noći u domu sve su bile u istoj sobi.
Sve su spavale.
Ona je donijela gitaru iz Australije i rekla sam:
„Odsviraj nam nešto.“
Bile smo nas četiri. Uopće ne znam zašto.
Pjevale smo obrade do jutra.
Sve četiri smo pjevale. Netko je pjevao drugi glas. Jisoo, mislim.
Smiješno. Možete li vjerovati?
Moje oči.
Jako je lijepo.
Stani tu.
Jedan, dva…
-Lijepo. -Da vidim.
Nakon tečaja korejskoga na petome katu
otišla sam liftom u podrum.
Ondje je bila djevojka…
kratke kose vezane u rep.
Izgledala je kao da joj je nelagodno.
-Bila sam nervozna. -Ne sumnjam.
Rekla sam…
„Nova cura?“
Bila sam…
-Bojala sam se konkurencije. -Da.
U to je doba sve bilo vrlo kompetitivno.
Smatrala me konkurencijom, a ja sam se bojala.
Jer su sve bile jako dobre!
Bile smo iste dobi i imale smo sličan ukus.
Obje smo iz inozemstva. U teškim trenucima
oslanjale smo se jedna na drugu.
Postale smo kao prst i nokat.
Bile smo kao prave blizanke.
Često se događalo da izađemo u istoj odjeći.
Slobodne smo dane uvijek provodile skupa.
Ona je poprimila australski naglasak.
Još ga nekad ima!
Ne.
-Da. -Ne.
Ne znam kako reći…
Nisam znala da ću živjeti u Koreji.
Odjedanput u 16. godini…
Koreja mi je postala dom.
Bilo ti je teško?
Naravno.
Iako imaš mene?
Tebe?
Ne pomažeš mi.
Šalim se!
Odrasla sam sa sestrom.
Više nisam imala sestru, ali imala sam Lisu.
Kad mi je bilo teško, pogledala bih Rosé. I njoj je bilo tako.
Bila bih tužna, ali pogledala bih tebe i bilo bi dobro.
K-pop je poseban zbog vremena koje provedemo kao pripravnice.
TRENIRALA 6 G. - TRENIRALA 5 G. TRENIRALA 4 G. - TRENIRALA 5 G.
Sve živimo zajedno, kao u internatu, ali s puno treniranja.
Bilo je devet djevojaka.
Planirali su osnovati veliku grupu
pa su doveli puno djevojaka.
Morate zadovoljiti njihove kriterije
na svakom polju.
Ja sam u početku morala jako puno vježbati.
Imala sam satove plesa tri-četiri puta na dan.
Imala sam dvoje-troje učitelja vokalne tehnike.
Bilo je naporno.
Imale smo jedan slobodan dan u dva tjedna
i onda smo opet vježbale idućih 13 dana.
Vježbale smo 14 sati na dan.
Nije to lako.
Vječne probe…
Ali u tako mladoj dobi
one mogu usvojiti
sve tehnike i vještine
koje će trebati idućih deset godina.
Postoje osnovni plesni koraci koje morate naučiti.
Jennie je rekla: „Najprije moraš naučiti to.
Ja ću te naučiti prve korake.“
Rekla bi: „Učini ovo.“ A ja: „Ne znam kako!“
Još se sjećam tvog prvog sata plesa.
Nikad prije nisam plesala!
Bilo je slatko.
Ako kažeš 16-godišnjakinji da prvi put zapleše, smiješna je.
Izgledala sam ovako.
Poslije sam se jako ljutila na sebe.
Mislila sam: „Postat ću kao Lisa.“
Lisa je bila glavna plesačica. Bila je najbolja.
Potkraj svakog mjeseca
došli bi šef i svi producenti.
Izvele bismo solo pjesmu,
zajedničku pjesmu i grupnu koreografiju.
Za to bismo morale sve same isplanirati, ali svaka je imala ulogu.
Tko je bio zadužen za pjevanje, dobio bi tu ulogu.
Ali ja sam uvijek imala ulogu plesačice.
Uvijek sam smišljala koreografiju.
Svaki mjesec! Doslovno svaki mjesec…
tijekom pet godina.
Nakon mjesečnog ispita vas ocijene.
Neke su dobile peticu, neke četvorku, neke trojku.
Sjećam se da su mi dobre frendice iz mjeseca u mjesec odlazile kući
jer su bile eliminirane na ispitu.
Bilo je puno pravila. Na puno toga smo pazile.
„Ne sviđa im se ovo. Ni ovo.“
Ja sam sve radila pogrešno.
Kad vam u lice kažu da vam nešto ne ide
i nastojite ostati smireni
kada to čujete…
To je jako teško.
Nije vladala vesela atmosfera.
Nismo smjele piti, pušiti
ni tetovirati se.
Rijetko sam išla kući
i morala sam vježbati vikendom.
Roditelji su mi bili uzrujani i zabrinuti.
Ali oni nisu baš…
pretjerano osjećajni.
Znali su da moram to raditi
pa su mi govorili neka ostanem jaka i uspijem.
Stalno sam zvala mamu.
Nazvala bih je i rekla: „Mama…
Jako je teško!“
„Dođi kući.“ „Neću.“
Tata mi je rekao: „Rosé, vrati se kući.
Želimo da se vratiš kući.“
Ubijalo me kad bi rekli: „Dođi kući.“ To nipošto nisam htjela čuti.
Ja sam došla malo kasnije nego ostale
pa sam uspjela steći uspomene s prijateljima i ići u školu.
Sada to doživljavam kao blagoslov.
Ne žalim što sam kao pripravnica dugo učila plesati i pjevati.
Ali bilo bi mi drago da sam živjela doma
do 18. ili 19. godine.
Mnogi steknu lijepe uspomene u srednjoj školi.
Ja to nisam imala.
Najgore je bilo čekanje.
Mislila sam da neću proći. Već sam mislila odustati.
Danima sam bila s hrpom cura,
ne znajući kamo to vodi.
Pitala bih se:
„Želiš li odustati jer nije lako?“
Znala sam da ja to mogu.
Što su bili grublji prema meni,
to sam bila odlučnija.
„Pokazat ću im da sam dorasla tomu.“
Neću se nakon svega vratiti kući, a da nisam ništa postigla.
Bilo bi me sram. Tako sam razmišljala.
Morala sam se i dalje boriti. Morala sam dati sve od sebe.
„Baš me briga koliko ću trenirati.
Samo daj! Nije me više briga!“
Glavni direktor stavio bi nas svaki mjesec u različite grupe,
tek tako da vidi.
U jednom je trenutku izdvojio nas četiri.
Ocjenjivali su nas zajedno.
Nas četiri imale smo probno snimanje
i snimile smo zajedno demo-snimke.
To se dogodilo posve prirodno.
Jednostavno smo kliknule.
Sjajno smo se slagale.
Obično netko kaže: „Želim više pjevati.“
Ili: „Ja želim biti u sredini.“
U grupama uvijek ima takvih prepirki.
Ali kad smo se nas četiri našle, bilo je jasno što tko radi.
I to nam je omogućilo da budemo u grupi.
Četiri cure u jednoj grupi… To nije lako.
Kad radite u grupi,
svatko ima svoje mjesto i ulogu.
I svatko ima priliku zasjati.
Tako nastane sinergija.
Ta mi je spoznaja sve promijenila.
Kad je svatko gdje treba biti, dogode se krasne stvari.
Kad sam se ja uključio,
bilo je sedam, osam, devet cura.
Počeli smo snimati neke pjesme
i one su najbolje zvučale.
Te četiri cure, ta kombinacija.
Jasno, počnete ih analizirati i pojedinačno, njihove karaktere.
One su si dobro odgovarale.
Teddy je bio poput glavnog direktora.
Ako je netko radio nešto s njim ili se sastao s njim,
to je bila velika stvar.
Nisam znala puno o njemu.
Osim da je bio član grupe 1TYM.
To je bilo drugo doba
i samo sam htio postati netko koga sam ja trebao u mladosti.
Nisam imao nekoga tko me gleda sa strane
i govori mi kamo trebam ići.
-Upoznali smo se kad… -Kad sam bila pripravnica.
Bila sam nervozna. Nisam mogla razgovarati s njim.
Upoznavanje s tobom bilo je posljednja faza debija.
Bio si šef. Posljednji šef! Ako tebe upoznamo, debitirat ćemo!
Oppa, sjećaš li se kako smo tisuću puta snimali zviždanje?
To nikad neću zaboraviti.
Ne mogu zaboraviti.
Gotovo nismo objavile „Whistle“ kao prvi singl.
Mnogi su rekli da je opasno.
U zadnji čas smo rekle: „Moramo.“
Ima čudne prizvuke countryja
i skroz je minimalistička. Mnogima je zvučala isprazno.
Mnogi su se protivili, ali mi smo inzistirali.
Znate onu fotku?
Tada ste se prvi put fotkale kao BLACKPINK.
-Da. -To mu je omiljena fotka.
Čim sam vidio kako je ispala, pomislio sam:
„Bit će zabavno!“
KOLOVOZ 2016.
DEBI BLACKPINKA
YG Entertainment predstavit će prvu novu žensku grupu
nakon debija grupe 2NE1 prije 7 g.
Pod palicom producenta Teddyja
priprema se ova nova grupa.
Njezine članice i pjesme za debi obavijene su velom tajne.
Tresem se!
Drhtim!
„Različite… raznih boja…“
Kako ono ide?
Samo sam željela
da ljudi prepoznaju
naš potencijal.
Nisu morali reći: „Pojavila se ova grupa.
Savršene su u svakom pogledu.“
Htjela sam da ljudi budu znatiželjni.
Pozdrav svima.
Ja sam Rosé iz BLACKPINKA.
Pozdrav, ja sam Jennie iz BLACKPINKA.
Pozdrav svima,
ja sam Jisoo iz BLACKPINKA.
Pozdrav, ja sam Lisa iz BLACKPINKA.
Nakon tolikih treninga s kolegicama
napokon ću debitirati na pozornici.
Nervozna sam i uzbuđena.
U budućnosti ćemo se truditi da svima pokažemo
jedinstvene boje BLACKPINKA.
Nadamo se da ćemo vam se svidjeti!
Hvala!
Čim smo debitirale,
sve je išlo kako sam i očekivala.
Idemo!
-Zdravo. -Zdravo.
Jedva čekam! Reci nam tko sljedeći nastupa.
Njihove dvije pjesme mogle bi dospjeti na prvo mjesto!
Pogledajmo BLACKPINK, trenutačno najpopularnije početnice!
-Glazba… -Počinje!
BLACKPINK, nova ženska grupa kuće YG,
došla je na prvo mjesto samo 14 dana nakon debija.
Dospjele su na vrh brže nego bilo koja ženska grupa.
Sjećam se kako smo debitirale
i osvojile nagrade.
Osjećala sam da smo uspjele.
„Whistle“ se uporno uspinjao i, kad je dospio na prvo mjesto,
bile smo presretne i uzbuđene.
BLACKPINK NA VRHU LJESTVICA
SJAJAN DEBI
NOVA GRUPA NA 1. I 2. MJESTU
Iskreno, najviše me iznenadilo
što je „Whistle“ dospio na prvo mjesto ljestvica.
Bila sam presretna.
Sjećam se da smo imale probu kad smo čule da smo na drugome mjestu.
Provjeravala sam, ali morale smo vježbati.
Provjeravale smo svaki sat. Netko je rekao: „Bože!“
Skakale smo od sreće.
Prijatelji su mi govorili da su je čuli.
„Vani sam, puštaju vašu pjesmu!“
Bio je to čudan osjećaj.
Govorila sam im: „Mrak! Snimi video i pošalji mi ga!“
Lisa!
Volim te!
Sviđa mi se njihov stil.
Zvuče drukčije od ostalih K-pop grupa.
Zbog članica iz inozemstva.
To je dokaz da svatko može ostvariti snove.
Vladaju pozornicom.
Impresivno plešu.
Kad svira njihova glazba, automatski počnete plesati.
Njihovo je prijateljstvo najsnažnije u K-popu.
Vidi se da vole to što rade i stvorene su za to.
Ovo je ženska grupa s kojom se kužim.
Fora su.
One su najopakije curke!
Kad sam bila pripravnica, nitko nije znao za mene.
Nakon debija BLACKPINKA
svi su me slijedili kamo god bih išla.
Nisam znala da ćemo postati ovako slavne.
Koliko si sinoć spavala?
Tri sata.
-Tri sata? -Da.
-Sprijeda je spremno. -Svi van!
Tijekom pripravništva
očajnički sam to željela.
Ali nakon debija zatrpaju vas dužnostima.
Gledajte u aparat.
Slijedio je pritisak glede nastavka.
„Što sada? Što da radimo?
Smislimo nešto novo.“
Osjećala sam se progonjeno.
Snima se!
Pobjednice su BLACKPINK!
Hvala! Volim vas sve!
Ovo je velik dan za BLACKPINK.
„Ddu-Du Ddu-Du“ postao je najgledaniji korejski spot u 24 sata.
Tri spota s 400 milijuna pregleda.
Milijardu pregleda na YouTubeu.
Kad se sve ubrza,
postane jako stresno.
Da.
Još se sjećam kad sam prvi put…
Otišla sam u Tajland nakon debija.
Ondje me doživljavaju kao Tajlanđanku koja je daleko dogurala.
Govore: „Želim biti kao Lisa.“
Lisa!
DOBRO DOŠLA KUĆI
U to doba nisam baš bila sigurna
jesam li dovoljno dobra da im budem uzor.
Pjevačica sam, ali kakva pjevačica želim biti?
Izgubila sam svoj cilj. Tražila sam se.
Mogu li zaista postati njihov uzor?
Što trebam činiti da ih ne iznevjerim?
Takve su mi se misli rojile glavom.
DOM BLACKPINKA
Trebamo šećer.
-Jednu žlicu. -Jednu žlicu.
Voliš i ovo. Tanghulu je drukčiji.
Sladak je od voća.
Omjer nije dobar jer ga dugo nismo pravile.
Stavile smo previše šećera.
Ipak izgleda ukusno.
Ovo su tradicionalni kineski zalogajčići,
ali teško ih je pronaći u Koreji.
Jedanput umalo nismo izazvale požar.
-Previše smo ih pravile. -Gotovo su zagorjeli.
Gotovo smo spalile cijeli dom…
Ovako ja učim Jisoo engleski.
Napreduje posljednjih šest mjeseci.
Razumije sve što kažem pa joj katkad govorim na engleskome.
Kakvo je?
-Dobro? Želim kušati. -Toplo je.
Malo je zagorjelo.
Nije loše.
Nije loše, ali ni dobro.
-Da, budimo iskrene. Nije uspjelo. -Nije.
Nismo dodale vodu.
-O čemu govoriš? -Ne dodaje se voda.
Unnie! Treba dodati vodu.
Vodu? Ne, ne treba dodati.
Što ću ja s tobom? Bez mene ništa ne valja.
U Koreji vas, osim imena, najprije pitaju koliko imate godina.
Čim kažu da su stariji, kažeš: „A, ti si unnie!“
Unnie je zapravo starija sestra.
Kao…
Druge zemlje to nemaju.
Ne oslovljavamo se imenima.
Zovem te unnie ako si starija od mene, a oppa ako si muško.
Treba vremena da se navikneš, ali kad se uhodaš,
bolje je nego oslovljavanje imenom.
Ona nije Jisoo nego unnie.
Kao da smo obitelj.
Kad sam tek došla učiti pjevati,
a nisam prije pjevala ni plesala,
bila sam izgubljena, ali puno sam naučila od tebe.
Za nas dvije je bilo… Konkurencija je tada bila opaka.
Bilo je 20-30 pripravnica.
Mi smo bile među starijima
pa su nam se ostale obraćale za pomoć.
Znala sam što ih muči. Pitale bi: „Unnie, što da radimo?“
Savjetovala bih im da kažu što misle, ali bilo bi im teško
pa bih ja morala to riješiti.
Nema sumnje da se osjećam odgovornom.
Nastojim se što bolje brinuti za ostale cure.
Zapravo je dobro. Mogla bih to jesti.
Poluuspjeh!
Samo Rosé i ritam.
-Bože mili! -Bez teksta i melodije.
Idemo.
Znate kako se neki boje visine ili vode?
Ja sam se uvijek bojala
ući u studio i skladati nešto.
Znala sam da ću jednom morati početi. Moram.
Zadržat ću ovo. Još jedanput.
PRODUCENT/AUTOR PJESAMA
Da promijenim ritam? Stalno pjevam jednako.
-Osjećaš li se neugodno dok pjevaš? -Neugodno?
Pomalo. Pokušat ću još jedanput.
Vidjela sam Joea nekoliko puta. Njegova je glazba mrak.
Pitala sam Teddyja: „Kako bi bilo da mi on pomogne?“
Na ovome smo radili. Ovo je Roséina prva snimljena pjesma.
Sačuvali smo cijeli fajl u tajnoj mapi
jer nisam htjela da je itko čuje. Skrivala sam je od svih.
Kad piše pjesme,
Rosé ima neku priču u glavi.
Ali srami se podijeliti je s drugima.
To je nešto jako privatno.
Poput njezina dnevnika.
Zaboga!
Zvučala si nervozno.
Da, kao da ne znam što radim.
Mislila sam da će biti zabavno da napišem…
Kada te nazovem poslije dva ili tri
I kad vidiš poziv moj
Nešto takvo.
-Dobro je. -Najradije bih se sakrila.
-Ma ne. -Ne mogu ja to.
I Teddy mi je jučer rekao da moram naučiti biti ranjivija u studiju.
Ne mogu to tako lako postići, ali htjela sam reći…
-Treba vremena. -Da.
Jako poštujem glazbu.
Ne želim biti
samo još jedna cura koja pjeva i govori svima da piše pjesme.
To nipošto ne želim.
Trebam ovakvo nešto!
Zaboga!
Više se bojim kad sam sama.
Kad sam sama u svojoj sobi i pitam se bih li napisala nešto…
Tada se puno više bojim.
Jer sam sama. Ne znam razmišljam li ispravno
i to me plaši. Najviše se bojim same sebe.
Snimimo to. Kakav je tempo?
Smislila sam akorde prije mjesec dana.
Svidjelo mi se. Zvučalo je kul.
Odonda to sviram.
Htio bih da pjevaš uz to.
Dobro.
Mogu li ja to? Nisam nikad probala.
Mislim da možeš. Samo pokušaj.
Lijepo je kad je u prostoriji idealan broj ljudi,
koji su spremni prihvatiti što čuju i pretvoriti to u nešto.
Joe uvijek kaže: „Ovdje si na sigurnome. Sve je tajna.
Možeš ispasti smiješna, nećemo nikomu reći.“
Osjećam se kao da se izražavam,
dok sam prije uvijek pjevala pjesme drugih umjetnika.
To je kao da posuđujem i prisvajam njihove osjećaje.
A sada govorim iz svoje perspektive.
Ja sam poput djeteta koje pokušava govoriti kroz glazbu,
pokušava prvi put pjevati.
-Opet sam se izgubila. -Snimljeno!
Lisa, da nosim ovo na povratku?
Kuma!
Hudica BLACKPINK!
-Trebala bi. -Je l' da?
Ugrizla si me. Coco me ugrizla!
Coco nije briga.
Imam hrpu odjeće, ali nema dovoljno prostora
pa je držim na balkonu.
Ne moramo li se spakirati za Japan?
Moraš ponijeti nešto ovakvo. Hladno je.
-Ponesi i šal. -Nemam ga.
-Daj mi jedan. -Smiješna si.
-Daj mi. -Ne mogu.
To nije šal.
Naporno je kad radimo.
Ali kad ne radimo, pod stresom sam jer ne radimo.
To je to. Dilema.
Kad radimo, želim se odmarati.
Ali kad ne radimo, pitam se: „Što radim?“
-Ovaj posao ima prednosti i mana. -Ali nemoćne smo.
Sve je nasumično i nepravilno.
Ne možeš znati koliko će ovo trajati.
Ne možeš to procijeniti i to je najveći izazov.
Ovu smo godinu provele na turneji.
-Cijelu godinu se pakiramo i raspremamo. -Zvuči poput pjesme.
Barem smo sad dovoljno spremne da možemo planirati odmor.
Lani smo bile ležerne.
I onda je počela turneja.
-Uspaničile smo se. -Bože mili!
GODINU DANA PRIJE PROBA ZA SVJETSKU TURNEJU 2019.
Bile smo zajedno tri godine prije odlaska na svjetsku turneju.
Dugo je trajala, devet mjeseci.
Turneja je počela u Aziji,
ali Coachella je obilježila početak turneje u Sjevernoj Americi.
Kad su nam rekli da ćemo početi nastupati izvan Azije…
To je bio san!
Šaljite im puse
jer izlazite tijekom refrena, prije poljupca.
-Idućeg refrena? -Izlazite tijekom refrena prije poljupca.
Da izađem prije refrena?
Izađi polako ovamo.
Dosadno je ako predugo stojiš ondje.
Mnogo raznovrsnija skupina obožavatelja ili BLINKSA
jedva čeka da nas vidi.
Želimo im osigurati što bolji doživljaj.
Bilo da pjevate „Playing with Fire“ ili „Boombayah“…
Ne izgledate kao da se dovoljno trudite.
-Ne plešemo? -Nedovoljno predano.
Publiku mora očarati vaša energija.
Znam da znate dobro plesati, samo se malo više trudite.
Jisoo, moraš pogađati tonove.
Zabrljala si na onom ritmu. Prebrz je?
Vježbala sam uz pratnju kad sam došla.
Glas ti drhti kad upadneš.
Nismo to trebali reći pred kamerom.
***** **!
Neće to emitirati.
Mediji javljaju da su kraljice K-popa sletjele.
BLACKPINK, dobro došle u Tajland!
Ženska grupa BLACKPINK zagrijale su Tajland, prvo odredište na svojoj turneji.
Poseban je osjećaj nastupati u Lisinu gradu.
Ovo je prvi koncert na kojem imamo priliku
susresti tajlandske fanove.
Dat ćemo sve od sebe, nećemo razočarati BLINKSE.
BLACKPINK!
Želim da održimo koncert
kojim ću poslije biti zadovoljna.
Cilj mi je da nakon nastupa
nimalo ne žalim.
Na pozornici mislim: „Nemoj zabrljati.
Moraš razvaliti.“
To nam je bila prva svjetska turneja.
Divno je vidjeti obožavatelje.
Velike su arene bile krcate, čemu se nismo nadale.
Kad sam prvi put putovala okolo, sve mi je bilo novo.
Bilo je divno sresti tolike fanove posvuda!
Kad turneja počne,
idućih 30 dana
trudimo se da koncerti budu što bolji. To je velik pritisak.
Nakon tolikih letova i promjena okruženja
tijelo nas jednostavno izda.
-Kao da sam ga iščašila. -Je li ovdje bolnije?
Kad sam doma, vježbam i brinem se za tijelo.
Jer sam poput bake. Sve me boli.
Moram se brinuti za sebe.
Lakše ostanem bez daha nego drugi
i ne mogu skakati kao drugi ljudi.
U početku nisam znala u što se upuštam.
Dobro, idemo.
Mislila sam da će sve biti
uzbudljivo i zabavno.
Jest ću bez kečapa.
Usred turneje osjećala sam se kao da uopće nemam privatni život.
Osjećala sam veliku prazninu u svom životu.
Zapravo živim za sutrašnji nastup.
Volim nastupati, tada se najviše osjećam živom.
Ali kad se vratimo u hotel,
osjećam se prazno.
Gladna sam pa sam naručila nešto jednostavno.
Poširana jaja.
Tada sam shvatila da mi nedostaje dom.
Slasno!
To! Idemo!
Lisa je najstaloženija.
Unosi pozitivnu energiju u grupu.
Ako je nekomu nekad svega dosta…
ona nasmije tu osobu.
Obnavlja nam energiju.
Ali katkad se osjećam…
Mislim da pretjerujem.
Ili previše nastojim unijeti pozitivu
kad je raspoloženje loše.
-Ali zbilja pomaže. -Da?
-Da. -Dobro.
Onda ću nastaviti.
-Samo nastavi. -Da. Nastavi, Lisa!
Ostajemo bliske jer nastojimo brinuti se za sebe pojedinačno
i okupiti se zdrave i vesele,
tako da sve bude dobro.
Katkada, kad izgledam umorno ili ljutito,
to je moj veseo izraz lica.
Svi smo ljudi, a mi smo i žene pa imamo svoje žute minute.
Ali pomogne vam kad održavate pozitivnu energiju.
TRAVANJ 2019.
Pozdrav, Los Angelese! Mi smo BLACKPINK,
na radiju AMP 97,1.
Vi ste prva ženska korejska grupa koja će nastupiti na Coachelli.
-Zaboga! -Molim?!
Ženski K-pop bend BLACKPINK ovog je vikenda u SAD-u.
Kako je to zaista velik festival,
nisam mogla vjerovati da ćemo nastupiti.
Idemo na Coachellu?
BLACKPINK? Sigurni ste?
Je li ovo za ozbač?
Gle ono.
Jako sam uzbuđena! Ovo je kul!
Vladala je velika nervoza.
Mi smo grupa iz Južne Koreje i predstavljamo svoju zemlju.
Bile smo spremne reći svijetu da smo dugo to čekale.
Budući da nemamo puno vremena,
preskočit ćemo „Stay“
i prijeći s „Whistle“ na „Kiss and Make Up“.
Bila sam nervozna jer nisam znala kako će američki obožavatelji reagirati.
Obično na turneji budu obožavatelji koji dođu radi nas,
ali na Coachellu dolaze ljudi koji općenito vole glazbu.
Osobno sam se bojala da neće puno ljudi doći na naš nastup.
Nisam očekivala ni 100-200 ljudi u publici.
Samo sam se nadala da će nas netko gledati.
Bilo mi je jako loše.
Lošije nego ikada.
Leđa su me ubijala. Jedva sam se micala.
-Brinule smo se. -Jako smo se brinule.
-Zdravo. -Sretno!
Coachella!
Idemo!
Kad sam izašla na pozornicu,
nisam ni shvaćala da je tako puno ljudi u publici.
-Zašto ima toliko ljudi? -Ne znam.
Ima jako puno ljudi!
-Možemo mi to. -Možemo. U redu je.
Je'n, dva, tri! Kreni!
Jennie i Rosé, onamo.
Vode!
Kapi za oči! Molim vas!
Opusti se.
Počinjemo sada!
Bila sam jako nervozna čim sam izašla na pozornicu
i vidjela kako mnoštvo viče i skandira.
Osjetila sam da je to to!
Na Coachelli sam osjetila
da neki ljudi shvaćaju da to nije samo K-pop.
Vide da radimo nešto novo.
To mi se sviđa.
Okupili su se svi mogući ljudi, svih rasa.
To je dodatno naglasilo
da to predstavlja BLACKPINK.
Sretna sam što živim u vrijeme
kad su ljudi spremni prihvatiti novu kulturu, novu glazbu.
Tko bi rekao da će na Coachelli
tisuće ljudi pjevati „Playing with Fire“ na korejskome!
Nije bitno koliko ima gledatelja.
Bitna je dobra atmosfera.
Svi su na istoj valnoj duljini.
U tom sam trenutku bila zaista zadovoljna našim radom.
Kao da su se godine treniranja isplatile.
Zbog toga osjećam da sam odabrala ispravan put.
Ovime sam se zbilja željela baviti u životu.
Silno smo se zabavile.
Mislim da ću zauvijek pamtiti ovaj dan.
Volimo vas, ljudi!
Hvala vam!
Laku noć!
Ima puno vijesti s Coachelle,
ali svi govore o grupi BLACKPINK.
Ako dosad niste znali tko su, sad sigurno znate.
Mislim da sam nakon Coachelle shvatila
kako se mogu zabavljati na pozornici.
Ne koncentriraj se samo na sebe.
Neka te hrani strast koja plamti oko tebe.
Zabavljaj se.
Zabavljaj se ovime.
Nema veze ako ostarimo i zamijeni nas nova, mlađa generacija.
Netko će i dalje govoriti o nama.
Jer će pamtiti kako smo snažno sjale.
PARIZ
LISA, UDAJ SE ZA MENE
DOBRO DOŠLA KUĆI
Želim da svi ustanu!
Svi imamo snove i želimo uspjeti.
Kad ste zaista predani svom poslu,
možete sve postići!
Volimo te, Bangkok!
Hvala vam lijepa!
Hvala!
Na našu veliku žalost…
kako smo rekle, ovo nam je posljednji koncert na ovoj turneji.
Osjećam da smo sve četiri bile izvrsne
i ponosna sam na sve nas
jer smo puno toga prošle.
Znam da vi vidite samo ono na pozornici,
ali osjećam da proživljavamo puno drugih stvari i ponosna sam.
Na koncertima gledamo u publiku i razgovaramo s njom.
Dok sam govorila i gledala u kolegice, odjedanput sam zaplakala.
Jer sam osjećala kao da se prvi put obraćam njima.
Mislim da je jako teško što smo sve daleko od kuće…
Suze radosnice.
-Radosnice. -Radosnice. U redu je.
Kad god smo u Tajlandu, raspekmezim se.
Ne znam zašto.
-Sad ću se ja rasplakati. Ne želim. -Sve ćemo.
-Svi plačite. -Svi plačite!
To je poput vlaka: ja pa unnie Jennie. Ako ona zaplače, zaplače i Lisa i onda…
Ja ne plačem.
Ne plačem. Ja zadnja zaplačem.
Hvala vam što ste došli! Bog!
Pazi kuda staješ. Oprezno.
-Hvala. -Doviđenja.
Bog!
Lepeza?
Jako se ponosim time što smo postigle kao BLACKPINK.
Prerasle smo u nešto što nisam mogla ni zamisliti.
Ma koliko obožavatelji bili iznenađeni ishodom,
i mi smo.
Ovo se čini kao putovanje na kojem su oni s nama.
'Đenja!
Kad me netko pita jesam li pod pritiskom,
kažem da nisam
jer mislim da smo izvrsne.
Imamo vam još puno pokazati. Ovo je tek početak.
Meso!
Pazite, vruće je.
-Izgleda sjajno! -Smijem li kušati?
Hvala.
-Poznaješ nas? -Da.
-Niste li već bile ovdje? -Jesmo. Točno.
-Bile smo kao pripravnice. -Jele ste ovdje.
-Sjećam se. -Otpočetka sam ovdje.
Nisam imao vremena za vas.
-Zato si sada tako drag? -Da. Uživajte u jelu.
-Hvala. -Hvala.
Javila mi se Halsey iz vedra neba.
-Bila je u Parizu? -Rekla sam: „Nisi valjda i ti u Parizu?“
Prvi sam je put vidjela, a činilo se kao peti.
Rekla je isto to. „Ovo nam je prvi put?“
A ja: „Da.“ Ona je poput nas. Govori baš kao mi.
-Je li ona iz Amerike ili… -Da, iz L. A.-a.
L. A.! Naprijed, L. A.!
-Želim živjeti u Parizu. -I ja! Godinu dana.
-Ostat ćemo u Parizu godinu dana. -Ti si već Parižanka.
Nakon godinu dana želim otići u SAD.
Želim živjeti u Parizu, ali i u SAD-u i Engleskoj.
Za dvadeset godina?
Mislim da će Lisa putovati oko svijeta.
-43? -Imat ću 40 g.?
-Imat ćemo 40 g.? -Ja 42.
Mislite li da ćemo dotad biti u braku?
-Mogle bismo biti. -Naravno! S 43 godine! Daj!
Ne znam za djecu, ali…
Mislim da ćemo se udati.
Dotad ćemo imati djecu, s 42, 44 g.
Imat ćemo djecu?
Mogle bismo se i kasnije udati ako ne budemo imale djecu.
Bit ćemo tek udane?
Bez novorođenčadi!
Nećemo li se vratiti na scenu?
U toj dobi?
Ukliještit će te leđa!
Nećemo moći plesati.
Morat ćemo stajati.
Prijevod titlova: Vojmir Špoljarić